b'\n_START_ARTICLE_\nAirport Weeze\n_START_SECTION_\nHistorie\n_START_PARAGRAPH_\nDette var oprindelig en britisk milit\xc3\xa6rlufthavn ved navn Laarbruch, som oprettedes i 1954. I 1993 begyndte briterne at tr\xc3\xa6kke deres personnel tilbage fra lufthavnen, og i 1999 var tilbagetr\xc3\xa6kningen fuldf\xc3\xb8rt. Lufthavnen og arealet omkring den blev i 2001 k\xc3\xb8bt af en gruppe hollandske investorer, og i 2002 blev t\xc3\xa5rnet indrettet p\xc3\xa5 ny og der blev bygget en terminal. Lufthavnen \xc3\xa5bnede i maj 2003 for persontransport og hed da Flughafen Niederrhein._NEWLINE_Den 30. november 2004 skiftede lufthavnen navn til Airport Weeze for at g\xc3\xb8re det tydeligere, hvor lufthavnen ligger, eftersom Niederrhein er mindre kendt. Oberlandesgericht Keulen bestemte 17. juni 2005, at lufthavnen ikke m\xc3\xa5tte b\xc3\xa6re navnet Airport D\xc3\xbcsseldorf-Weeze selv om den befinder sig i Regierungsbezirk D\xc3\xbcsseldorf, 80 km udenfor byen. Oberlandesgericht var af den opfattelse, at det ville v\xc3\xa6re fejlagtigt at benytte D\xc3\xbcsseldorf i lufthavnens navn. Ryanair har imidlertid tilladelse til at bruge navnet D\xc3\xbcsseldorf (Weeze).'